
Tiigi tn 2h ja 2k maa-ala

detailplaneeringu kehtestamine 
1. Asjaolud ja menetluse käik

Detailplaneeringu algatamise ettepaneku esitas ArtDrive OÜ juhatuse liikme Alexander Kucher`i isikus ning planeering algatati 16.08.2007 Narva Linnavolikogu otsusega nr 332. 

21.08.2008 teatas Ida-Viru Maavanem kirjaga nr 1.2-38/2637-2, et kooskõlas Planeerimisseaduse §17 lg 3 p 2, ei pea ta vajalikuks Narva linnas Tiigi tn 2h ja 2k maa-ala detailplaneeringule täiendavate kooskõlastamiste määramist.

01.09.2008 Narva Linnavalitsuse Arhitektuuri- ja Linnaplaneerimise Amet kooskõlastas OÜ Narva Ehitusprojekt poolt koostatud Tiigi tn 2h ja 2k maa-ala detailplaneeringu. 

25.09.2008 Narva Linnavolikogu otsusega nr 290 võeti Tiigi tn 2h ja 2k  maa-ala detailplaneering vastu. 

Avaliku väljapaneku perioodil 27.10. – 10.11.2008 ei esitatud planeeringule mitte ühtegi kirjalikku protesti ega ettepanekut planeeringu lahenduse muutmiseks.

18.12.2008 Narva Linnavolikogu otsusega nr 387 kehtestati Tiigi tn 2h ja 2k  maa-ala detailplaneering.

11.11.2009 juhtis Ida-Viru Maavanem oma kirjas nr 1.2-38/4407-2 tähelepanu asjaolule, et Tiigi 2h ja 2k maa-ala detailplaneeringu menetlemise käigus ei ole läbitud Planeerimisseadusega (PlanS) § 23 lg 1 sätestatud planeeringu järelevalvet. Maavanem tegi ettepaneku tühistada planeeringu kehtestamise otsus ning jätkata seadusejärgset menetlusprotsessi sealt, kus see katkes. 

21.01.2010 Narva Linnavolikogu otsusega nr 3 tunnistati kehtetuks Narva Linnavolikogu 18.12.2008 otsus nr 387 ”Tiigi 2h ja 2k maa-ala detailplaneeringu kehtestamine”.

04.03.2010 kirjas nr 1.2-38/4407-5 andis Ida-Viru Maavanem järelevalve käigus Tiigi 2h ja 2k maa-ala detailplaneeringu lahendusele heakskiidu. 

Kehtestamisele esitatud detailplaneeringu eesmärgiks on kahe olemasoleva krundi liitmine, sihtotstarbe täpsustamine (ärimaa) ning ehitusõiguse määramine veoautode teenindushoone ehitamiseks (ehitusalune pindala 3980 m², max 2 korrust, kõrgus kuni 10 m). Lahendatakse juurdepääs Tiigi tänavalt ning luuakse 5 parkimiskohta sõiduautode ja 3 veoautode jaoks. Samuti lahendatakse maa-ala heakorrastus, likvideeritakse mõned puud ja nähakse ette uue kõrghaljastuse lisamine. Krundi perimeetril planeeritakse kuni 2 m kõrguse piirde paigaldamine. Määratakse tehnovõrkude asukohad ning nendega varustamine. Planeeritava ala pindala on ca 1,2 ha. 

Detailplaneering toob kaasa kehtiva Narva linna üldplaneeringu muutmise ettepaneku (oli 100% tootmismaa, tuleb 100% ärimaa).

2. Õiguslikud alused

Kohaliku omavalitsuse korralduse seaduse § 22 lõike 1 punkti 33 ja Narva Linna ehitusmääruse § 13 lõike 2 kohaselt on detailplaneeringu kehtestamine Volikogu pädevuses ja kehtestatakse vastavalt Planeerimisseaduse § 24 lõikele 3 ja  § 25 lõigetele 4 ja 7.
3. Otsus 
Kehtestada Tiigi 2h ja 2k maa-ala detailplaneering.
4. Rakendussätted
4.1. Narva linna Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid.
4.2. Otsus jõustub teatavaks tegemisest.
4.3. Otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

